# **DECIZIA ETAPEI DE ÎNCADRARE**

## Nr. din 23.07.2018

Ca urmare a solicitării de emitere a acordului de mediu adresate de **S.C ATG STUDIO S.R.L pentru** **SC POLACH LOGISTICS & TRANSPORT S.R.L** cu sediul în Arad, Calea Aurel Vlaicu, Bl. 6 Sc. B ap. 3, înregistrată la APM Arad cu nr. 3390/R/12420/ 17.08.2017, în baza:

**-Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**-Ord. 135/2010** privind aprobarea Metodologiei de aplicare a evaluării impactului asupra mediului pentru proiecte publice şi private;

**-Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

**-OUG 195/2005 privind protecția mediului cu modificările și completările ulterioare**

autoritatea competentă pentru protecţia mediului **APM Arad decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 19.09.2017 și a documentelor ulterioare înregistrate la APM Arad cu nr. 3213/R/11193/09.07.2018, că proiectul **“CONSTRUIRE HALĂ SERVICE TIR, PARCARE, BIROURI, CAZARE DE TRANZIT, STAȚIE DE DISTRIBUŢIE CARBURANŢI, ÎMPREJMUIRE, FIRMĂ PE FAŢADĂ (SERVICII AUXILIARE TRANSPORTULUI)”** propus a fi implementat în **ARAD, ZONA INDUSTRIALĂ SUD, Nr. F.N, (amplasament identificat prin Carte Funciară 307888; 345363)** **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**.

**1.Caracteristicile proiectului**

**a) proiectul se încadrează** în prevederile Hotărârii Guvernului nr. 445/2009, anexa nr.2, pct. 10 lit. b – proiecte de dezvoltare urbană;

**b) mărimea proiectului**

Proiectul propus prevede construirea a două imobile: clădire birouri cu hala service și clădire spații de cazare de tranzit și stație carburanți auto. Deasemenea proiectul mai prevede amenajarea unor căi de acces, parcare autocamioane, spații verzi amenajate.

Bilanţul teritorial

Terenul are suprafata totală 19 638 mp din care suprafata construită este de: 3 219,98 mp respectiv suprafata construită desfasurată: 6 054,59 mp

**Descriere funcţională**

**1.Hala service (1978,38 mp) și Birouri (203,15 mp)**

**La parter** se vor propune două zone, zona de recepție și zona de hala de service TIR. Zona de receptie conține un spatiu de primire cu recepție, 3 birouri de vânzări, spațiu de așteptare, caserie, un birou manager, grup sanitar angajați, grup sanitar clienți.Zona de hala de service T.I.R. conține un spațiu de depozitare, spațiu depozitare uleiuri, distribuție piese, 3 spații tehnice, grup sanitar pentru angajaț, depozit de scule, vestiare cu oficiu și dușuri (canal ITP, trei zone de canale, două zone de vulcanizare, o spălătorie automată, o zona de tinichigerie și o zona de vopsitorie.

**Etaj 1** este destinată birourilor, accesul principal se face de la recepție aflat la parter, iar accesul secundar se face din exterior print-o scară metalică.

**Etaj 2** este destinat birourilor, conținând un coridor de primire, două birouri, sală de sedinta, birou director cu grup sanitar personal, două birouri dispecerat, două birouri de sef dispecer, spațiu de copiere/printare, spațiu de relaxare, arhivă, oficiu, grupuri sanitare Regimul de înaltime propus pentru hala de service este P iar pentru birouri este P+2E.

**2.Spațiile de cazare de tranzit (374,36 mp) și stația de carburanți (664 mp)**

Benzinarie

**La parterul** benzinariei se propune două zone (zona de benzinărie propriu-zisă cu spatiul de servire, grupuri sanitare, vestiar si grup sanitar pentru angajati, depozitare , un birou, iar cea dea doua zonă este spațiu alimentație publica tip fast food)

**Benzinaria** este propusă cu 3 distribuitoare / pompe cu câte 4 pistoale de distribuție pe fiecare parte.Depozitarea carburanților auto se fa realiza în 3 rezervoare cilindrice cu pereți dublii (1x80 mc, 1x40 mc, 1x40 mc bicompartimentați) amplasate subteran. Atât pompele cât și rezervoarele vor fi dotate cu sisteme de recuperare vapori (cov – pt benzene).

**Alimentația publică tip ''Fast Food”** este propusă în două zone (zona de mese pentru clienți și grup sanitar și o zonă a angajaților). Regimul de înaltime propus pentru bezinarie si alimentatie publica este parter.

Inaltimea maxima propusa pentru hala de service este de 7,00m, respectiv 12,00 m pentru birouri.

Spații de cazare de tranzit

**La parter** se propune o zonă de recepție, o zonă de restaurant mic dejun si zona administrație. Zona de receptie este propusă dintr-o receptie, grupuri sanitare pentru clienț si spațiu de așteptare. Zona de restaurant este compusă dintr-un bar, sală de mese, bucataria și spațile de depozitare. Bucătaria este propusa pentru a găti micul dejun pentru clientii hotelului

**La subsol** se propune o zonă de vestiare cu dușuri și grupuri sanitare, o zonă de spălătorie, o zonă săli de conferință cu grupuri sanitare, o zona cu spatii de depozitare/spatii tehnice.

**La etajul 1 si 2** se propun camere de cazare cu un oficiu pe nivel. Fiecare etaj în parte este compus din 16 camere și un apartament, camere se pot mobila cu pat dublu, simplu sau twin. Camerele sunt propuse cu băi proprii.

**Căi de acces, parcare autocamioane (10000 mp)**

**Spații verzi amenajate (6400 mp)**

**c) cumularea cu alte proiecte** - nu sunt alte proiecte în derulare în zona amplasamentului.

Vecinătăţi, front stradal.

-Nord:parcela cad. 13403 (apartine strada Ogorului (CNAIR);

-Est:drumul de legatură cad. 341191 la autostrada A1 (CNAIR);teren agricol (primaria municipiul Arad);

-Sud:cu parcela 304261 (proprietate `privata SC CTPARK SRL);

-Vest:cu drum incinta cad. 11313 (proprietatea beneficiarului);parcela (proprietate privata SC MILANO DUE SRL).

Impactul cumulativ în perioada de execuţie a proiectului se poate manifesta doar în condiţiile în care lucrările de execuţie se vor suprapune ca perioadă de timp cu lucrările programate în zonă.Ţinând cont de natura activităţilor de execuţie aferente proiectelor propuse în zonă cât şi de distanţele relativ mari la care acestea au fost identificate, apreciem că în cazul în care acestea se vor realiza simultan, impactul cumulativ va fi de magnitudine mică, manifestat pe o perioadă scurtă de timp.

**d) utilizarea resurselor naturale**:

Proiectul nu presupune realizarea unor procese de.. În perioada de exploatare, proiectul va fi destinat traficului rutier şi nu implică procese de producţie. Materii prime necesare pentru implementarea proiectului sunt:

-mixturi asfaltice (agregate, filer, bitum); agregate minerale (agragate de balastieră, agragate de carieră); beton (ciment, agregate, apă); oţel; umpluturi (pământ pietre); combustibili

Toate materiile prime şi materialele de construcţie vor fi manipulate cu grijă, astfel încât să nu existe emisii în mediu şi să fie redus / eliminat. Carburantul necesar activităţilor desfăşurate în cadrul proiectului nu se va depozita pe amplasament, alimentarea utilajelor şi vehiculelor utilizate în şantier se va asigura de pe alte amplasamente ale unor societăţi autorizate contractate de constructor.

Mixturile asfaltice respectiv betoanele, nu se vor prepara în cadrul organizării de şantier. Cantităţile necesare proiectului vor asigurate de firme specializate stabilite de către constructor la momentul începerii lucrărilor.

**e) producţia de deşeuri:**

**În etapa de execuţie** a proiectului vor fi generate următoarele tipuri de deşeuri:

-deşeuri menajere rezultate din activitatea socială a personalului implicat în lucrări;

-deşeuri metalice deşeuri feroase care vor rezulta în principal, în urma execuţiei structurilor şi a fundaţiilor;

-deşeuri din material plastic: reprezentate în principal de resturile materialelor de construcţii confecţionate din plastic (tubulaturi PVC, diverse tipuri de profile etc);

-deşeurile de ambalaje fără conţinut de substanţe periculoase (hârtie şi carton, plastic, lemn, metalice) rezultate de la diverse materiale de construcţii ce vor fi furnizate în organizările de şantier;

-ambalaje contaminate cu substanţe periculoase – butoaie, recipienţi, IBC etc.;

-filtre de ulei uzate, rezultate în urma operaţiilor de întreţinere şi reparaţii a utilajelor implicate în lucrările de execuţie;

-materiale absorbante contaminate cu ulei (lavete, ţesături) rezultate în urma activităţilor de întreţinere şi reparaţii efectuate la echipamentele tehnologice;

-uleiuri uzate, rezultate în urma operaţiilor de întreţinere şi reparaţii a utilajelor implicate în lucrările de execuţie;

-deşeurile de materiale de construcţie reprezentate de resturile ce nu mai pot fi reutilizate în construcţie (bucăţi de cărămizi, rigips, diverse materiale de finisaj etc.);

-deşeuri de electrozi de sudură rezultate în urma lucrărilor de sudură la elemente metalice;

-pământ excedentar rezultat în urma lucrărilor de excavaţii.

Colectarea deşeurilor menajere se va realiza selectiv, depozitarea temporară fiind realizată doar în cadrul suprafeţei special amenajate în organizările de şantier. În incinta organizărilor de şantier, antreprenorul va amenaja o platformă specială destinată colectării şi gestionării tuturor tipurilor de deşeuri ce vor rezulta în urma execuţiei lucrărilor, prevăzută cu pubele, containere şi recipienţi special destinaţi depozitării temporare a deşeurilor. Platforma va fi amenajată astfel încât să permită manipularea deşeurilor de către societăţile autorizate contractate, în condiţii de siguranţă. Depozitarea temporară a deşeurilor se va face separat, pe fiecare tip de deşeu, fiecare container sau recipient destinat depozitării fiind etichetat cu codul corespunzător al deşeului, conform HG 856/2002. Toţi angajaţii de pe şantier vor fi instruiţi cu privire la manipularea deşeurilor precum şi la modul de sortare a acestora pe categorii, în containerele special prevăzute pentru fiecare categorie de deşeu.

**f) emisiile poluante, inclusiv zgomotul şi alte surse de disconfort:**

Apă**:** în perioada de construcţie sursele de poluanţi pentru ape sunt reprezentate de:

-lucrările de manipulare a solului, generatoare de particule de pământ ce pot ajunge în apele de suprafaţă. În cazul unor catităţi mari de pulberi, acestea se pot acumula în cursurile de apă generând modificarea turbidităţii apei şi afectarea florei şi faunei acvatice;

-traficul din şantier spre şi dinspre fronturile de lucru sau zonele din care sunt aduse materialele de construcţie (cariere, balastiere, gropi de împrumut);

-scurgeri accidentale de substanţe chimice, carburanţi şi uleiuri provenite de la funcţionarea utilajelor implicate în lucrările de construcţie sau datorate manevrării defectuoase a autovehiculelor de transport;

-manipularea şi punerea în operă sau depozitarea necorespunzătoare a materialelor utilizate în execuţia lucrărilor (beton, bitum, agregate etc.), care pot ajunge în apele de suprafaţă prin antrenarea de către apele pluviale;

-depozitarea şi gestionarea necorespunzătoare a deşeurilor rezultate în urma lucrărilor de construcţie;

-gestionarea necorespunzătoare a apelor uzate menajere rezultate în grupurile sanitare din cadrul organizărilor de şantier, gestionarea asugurându-se în mod corespunzător prin intermediul unor operatori autorizaţi;

-spălarea utilajelor şi a mijloacelor de transport la nivelul organizării de şantier.

Aer:în perioada de execuţie a lucrărilor necesare realizării proiectului, principalele surse de emisii atmosferice vor fi reprezentate de:

-activităţile de manevrare a maselor de pământ (decopertare sol fertil, săpături, umpluturi, nivelări, încărcare – descărcare, transport), a unor materiale de construcţie (nisip, pietriş, balast) şi a deşeurilor de construcţie – surse staţionare nedirijate (poluanţi: pulberi în suspensie şi pulberi sedimentabile);

-eroziunea eoliană de pe suprafeţele de teren perturbate sau lipsite de vegetaţie – surse staţionare nedirijate (poluanţi: pulberi în suspensie şi pulberi sedimentabile);

-grupurile electrogene pentru asigurarea alimentării cu energie – sursă staţionară dirijată. (poluanţi: NO2, SO2, CO, pulberi);

-activităţi de sudură/ tăiere a elementelor metalice – surse staţionare nedirijate (poluanţi: particule metalice, gaze de ardere corespunzătoare utilizării aparatelor de sudură/ tăiere);

-sursele de emisie mobile – vehicule şi utilaje ce participă la amenajarea terenului şi la transportul materialelor şi echipamentelor, precum şi la aprovizionarea cu substanţe şi materiale pe durata executării lucrărilor de construcţie, respectiv traficul existent (poluanţi: NOx, SOx, CO, pulberi în suspensie, particule cu metale grele);

Zgomot: în etapa de construcţie sursele de zgomot vor avea caracter şi durată temporare, manifestate local şi intermitent. Principalele surse de zgomot vor fi reprezentate de:

-traficul din zona de şantier, frontul de lucru, de pe drumurile de acces, spre şi dinspre zonele de obţinere a materialelor de construcţie;

-funcţionarea utilajelor (maşini transportoare, autocamioane de mare tonaj, autobetoniere, excavatoare, macarale, buldozere, compresoare) – funcţionarea motoarelor, manipularea şi transportul încărcăturilor.

Sol/subsol: în etapa de construcţie sursele potenţiale de poluare/ degradare a solului vor fi reprezentate de:

-depozitarea necorespunzătoare a utilajelor şi a materialelor de construcţie;

-gestionarea şi depozitarea necorespunzătoare a deşeurilor rezultate în urma lucrărilor, precum şi a deşeurilor de tip menajer rezultate de la personalul implicat în execuţia lucrărilor;

-traficul vehiculelor şi utilajelor implicate în realizarea obiectivului. Odată cu impurificarea aerului, există posibilitatea ca o anumită cantitate din poluanţii atmosferici (SO2, NOx, metale grele) să ajungă pe sol, putând conduce la modificarea caracteristicilor acestuia;

-scurgeri accidentale de combustibili, lubrifianţi şi alte substanţe chimice provenite de la autovehiculele şi utilajele implicate în realizarea lucrărilor de construcţie sau de la depozitarea necorespunzătoare acestora;

-degradarea calităţii solului prin manevrarea/depozitarea necorespunzătoare a materialului decopertat/excavat;

-depunerea pulberilor prăfoase rezultate din lucrările de excavare, încărcare, transport şi descărcare a materialelor de construcţie;

**g) riscul de accident, ţinându-se seama în special de substanţele şi de tehnologiile utilizate**:

Execuţia lucrărilor pentru implementarea proiectului va necesita utilizarea unor materiale care prin compoziţie sau prin efectele potenţiale asupra sănătăţii angajaţilor sunt încadrate în categoria substanţelor şi preparatelor chimice periculoase. Aceste substanţe şi materiale sunt reprezentate de: carburanţi (motorină, benzină) folosiţi pentru funcţionarea echipamentelor şi mijloacelor de transport; lubrifianţi (uleiuri, vaselină); vopseluri, solvenţi etc;

***2.Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

**2.1**. **utilizarea existentă a terenului**:

Din punct de veder juridic terenul este situat în intravilanul municipiul Arad și este proprietatea SC POLACH LOGISTRICS & TRANSPORT SRL.

Din punct de vedere economic terenul este situat în zona industrială Sud.

Din punct de vedere tehnic terenul este situat în UTR Nr. 46 Zona Z1 subzona S1A – industrie, servicii, depozitare și funcțiuni anexe.

**2.2**. **relativa abundenta a resurselor naturale din zona, calitatea si capacitatea regenerativă a acestora**:

Teren intravilan – folosința actuală este similară cu cea propusă.

**2.3**. **capacitatea de absorbţie a mediului, cu atenţie deosebită pentru**:

**a)zonele umede**: Nu este cazul.

**b)zonele costiere**: Neste cazul.

**c)zonele montane si cele împădurite**: Nu este cazul.

**d)parcurile şi rezervaţiile naturale**: Nu este cazul.

**e)ariile clasificate sau zonele protejate** prin legislaţia în vigoare, cum sunt: zone de protecţie a faunei piscicole, bazine piscicole naturale si bazine piscicole amenajate etc.:

Nu este cazul.

**f)zonele de protecţie specială**, mai ales cele desemnate prin Ordonanţa de urgenta a Guvernului [nr. 57/2007](Doc:1070005703/18) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor [nr. 107/1996](Doc:960010702/1), cu modificarile si completarile ulterioare, şi Hotararea Guvernului [nr. 930/2005](Doc:1050093003/2) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: Nu este cazul.

**g)ariile în care standardele de calitate a mediului stabilite de legislatie au fost deja depasite**: Nu este cazul.

**h)ariile dens populate**:

Proiectul propus se va implementa într-una din zonele industriale ale municipiului Arad și anume zona de Sud iar zona de locuințe se află localizată la o distanță astfel încât se poate aprecia că nu generază impact semnificativ asupra acelei zone.

**i)peisajele cu semnificaţie istorica, culturala si arheologica**: nu este cazul.

***3.Caracteristicile impactului potential:***

**a)extinderea impactului - aria geografica si numărul persoanelor afectate**:

În cazul majorităţii formelor de impact, efectele resimţite pot să apară până la distanţe de 300 m faţă de limitele proiectului. Distanţele cele mai mari până la care pot să se resimtă efectele proiectului sunt date de zgomot (creşterea nivelului echivalent de zgomot) şi sunt caracteristice etapei de operare.

**b)natura transfrontieră a impactului**:

Proiectul de investiţii nu se regăseşte în lista activităţilor din Legea 22/2001 lista pentru ratificarea Conventiei privind evaluarea impactului asupra mediului în context transfrontieră.

**c)mărimea si complexitatea impactului**:

În cazul proiectului **“CONSTRUIRE HALĂ SERVICE T.I.R, PARCARE, BIROURI, CAZARE DE TRANZIT, STAȚIE DE DISTRIBUŢIE CARBURANŢI, ÎMPREJMUIRE, FIRMĂ PE FAŢADĂ (SERVICII AUXILIARE TRANSPORTULUI)”** impactului se poate împărţi în două etape:

-în etapa de construcţie natura impactului este temporară cu efecte negative reduse asupra populaţiei şi mediului datorită emisiilor atmosferice şi a zgomotului;

-în etapa de operare natura impactului devine permanentă, cu aceleaşi efecte negative reduse asupra populaţiei şi a mediului.

Pentru niciuna din formele de impact identificate nu se preconizează atingerea unui nivel semnificativ, se preconizează că impactul nu va fi unul semnificativ, practic acesta nu va fi resimţit în afara amplasamentului dacă sunt respectate măsurile de protecţie a mediului;

**d)probabilitatea impactului**:

Apariţia tuturor formelor de impact menţionate anterior la litear c este certă. Incertitudinile sunt legate de formele de impact accidental (deversări accidentale de substanţe, management neadecvat al deşeurilor etc.). Şi pentru acestea din urmă riscul de producere al unui impact semnificativ este foarte redus.

**e)durata, frecventa si reversibilitatea impactului**:

Durata formelor de impact corespunde atât perioadei de construcţie cât şi perioadei de operare. Toate formele de impact pot fi reversibile (la diferite scări de timp)

**II. Motivele care au stat la baza luării deciziei etapei de încadrare în procedura de evaluare adecvată sunt următoarele**:

Proiectul nu se suprapune / nu se implementează în sit Natura 2000 sau în altă arie naturală protejată desemnată conform legii.

**Condiţiile de realizare a proiectului:**

**Apa potabilă va fi asigurată din rețeaua municipală;**

**Apele uzate menajere (hală service, stație distribuție carburanți, spați cazare) vor fi evacuate doar în rețeaua de canalizare menajeră a municipiului și vor corepunde NTPA 002/2002. Se interzice ca aceste tipuri de ape să fie evacuate în canal deschis/emisar sau alt sistem hidrogarfic zonal.**

**Apele pluviale (căi de acces, parcare auto) vor fi evacuate în canal deschis doar dacă acestea corespund prevederilor NTPA001/2002.**

În conformitate cu OUG 195/2005 privind protecţia mediului se va avea în vedere (dar nu se va limita):

Răspunderea pentru corectitudinea informatţilor puse la dispoziţia autorităţilor compe-tente pentru protecţia mediului şi a publicului revine titularului activităţii, (art. 21 alin 4 din OUG 195/2005 privind protecţia mediului

Răspunderea pentru prejudiciul adus mediului are caracter obiectiv, independent de culpa. În cazul pluralităţii autorilor, răspunderea este solidară. (art. 95 alin 1 din OUG 195/2005 privind protecţia mediului)

Eliminare în condiţii de siguranţă pentru sănătatea populaţiei şi pentru mediu sub-stanţele şi preparatele chimice periculoase care au devenit deşeuri (art. 28 din O.U.G 195/2005);

Titularul proiectului/activităţii asistă persoanele împuternicite cu activităţi de verificare, inspecţie şi control, punându-le la dispoziţie evidenţa măsuratorilor proprii şi toate celelalte documente relevante şi le facilitează controlul activităţilor ai căror titulari sunt, precum şi prelevarea de probe;

Titularul proiectului/activităţii asigură luarea măsurilor de salubrizare a terenurilor neocupate productiv sau funcţional;

Colectarea deşeurilor periculoase se face în sisteme/recipiente închise, rezistente la şoc mecanic, termic iar stocarea deşeurilor se efectuează în spaţii corespunzătoare ame-najate, împrejmuite şi securizate, pentru prevenirea scurgerilor accidentale necontrolate;

În conformitate cu Legea 211/2011 privind regimul deşeurilor se va avea în vedere(dar nu se va limita):

-art. 4 alin.1-3(1) Titularul autorizaţieii sau, dupa caz, orice deţinator de deşeuri are obligaţia de a efectua operaţiunile de tratare în conformitate cu prevederile L 211/2011 Ierarhia deşeurilor se aplică în funcţie de ordinea priorităţilor în cadrul legislaţiei şi al politicii în materie de prevenire a generării şi de gestionare a deşeurilor, după cum urmează:

a)prevenirea;  
   b)pregătirea pentru reutilizare;  
   c)reciclarea;  
   d)alte operaţiuni de valorificare, de exemplu valorificarea energetică;  
   e)eliminarea.  
(2) Aplicarea ierarhiei deşeurilor menţionata la alin. (1) are ca scop încurajarea acţiunii în materie de prevenire a generării şi gestionării eficiente şi eficace a deşeurilor, astfel încat să se reducă efectele negative ale acestora asupra mediului.  
(3) In acest sens, pentru anumite fluxuri de deşeuri specifice, aplicarea ierarhiei deşeurilor poate suferi modificări în baza evaluării de tip analiză ciclului de viaţa privind efectele globale ale generării şi gestionării acestor deşeuri) si art. 20 (**art. 20.** - Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:  
   a)fără a genera riscuri pentru aer, apă, sol, fauna sau floră;  
   b)fără a crea disconfort din cauza zgomotului sau a mirosurilor;  
   c)fără a afecta negativ peisajul sau zonele de interes special) sau de a transfera aceste operaţiuni unui operator economic autorizat care desfăşoară activităţi de tratare a deşeurilor sau unui operator public ori privat de colectare a deşeurilor în conformitate cu prevederile art. 4 alin. (1)-(3) si art. 20.

Titularul autorizaţiei are obligaţia să desemneze o persoană din rândul angajaţilor proprii care să urmărească şi să asigure îndeplinirea obligaţilor prevăzute de L211//2011 sau să delege aceasta obligaţie unei terţe personae. Persoana, trebuie sa fie instruită în domeniul gestiunii deşeurilor, inclusiv a deşeurilor periculoase, ca urmare a absolvirii unor cursuri de specialitate.

Producatorul sau detinatorul care transfera deşeuri câtre una dintre persoanele fizice ori juridice în vederea efectuării unor operaţiuni de tratare preliminară operaţiunilor de valorificare sau de eliminare completă nu este scutit de responsabilitatea pentru realizarea operaţiunilor de valorificare ori de eliminare completă.

Titularul autorizaţiei de mediu pentru a asigura trasabilitatea deşeurilor va respecta prevederile H.G nr.1061/2008 privind transportul deşeurilor periculoase şi nepericuloase pe teritoriul României**.**

În conformitate cu prevederile O.U.G nr. 68 din 28 iunie 2007 privind răspunderea de mediu cu referire la prevenirea şi repararea prejudiciului asupra mediului republicată se va avea în vedere(dar nu se va limita):

Acțiuni preventive

În cazul unei ameninţări iminente cu un prejudiciu asupra mediului, operatorul este obligat să ia imediat măsurile preventive necesare şi în termen de 2 ore de la luarea la cunoştinţă a apariţiei ameninţării, să informeze agenţia judeţeană pentru protecţia mediului şi comisariatul judeţean al Gărzii Naţionale de Mediu.

   Informaţiile pe care operatorul este obligat să le aducă la cunoştinţă autorităţilor, conform prevederilor alin. (1), se referă la:

   a) datele de identificare ale operatorului;

   b) momentul şi locul apariţiei ameninţării iminente;

   c) elementele de mediu posibil a fi afectate;

   d) măsurile demarate pentru prevenirea prejudiciului;

   e) alte informaţii considerate relevante de operator.

   (3) Măsurile preventive prevăzute la alin. (1) trebuie să fie proporţionale cu ameninţarea iminentă şi să conducă la evitarea producerii prejudiciului, luând în considerare principiul precauţiei în luarea deciziilor.

   (4) În termen de 1 oră de la finalizarea măsurilor preventive operatorul informează autorităţile prevăzute la alin. (1) despre măsurile întreprinse pentru prevenirea prejudiciului şi eficienţa acestora.

   (5) În cazul în care ameninţarea iminentă persistă în ciuda măsurilor preventive adoptate, operatorul informează, în termen de 6 ore de la momentul la care a constatat ineficienţa măsurilor luate, agenţia judeţeană pentru protecţia mediului şi comisariatul judeţean al Gărzii Naţionale de Mediu despre:

   a) măsurile întreprinse pentru prevenirea prejudiciului;

   b) evoluţia situaţiei în urma aplicării măsurilor preventive;

   c) alte măsuri suplimentare, care se iau pentru prevenirea înrăutăţirii situaţiei.

Acțiuni reparatorii

   În cazul producerii unui prejudiciu asupra mediului, operatorul informează, în maxim 2 ore de la producerea prejudiciului, agenţia judeţeană pentru protecţia mediului şi comisariatul judeţean al Gărzii Naţionale de Mediu despre:

   a) datele de identificare ale operatorului;

   b) momentul şi locul producerii prejudiciului adus mediului;

   c) caracteristicile prejudiciului adus mediului;

   d) cauzele care au generat prejudiciul;

   e) elementele de mediu afectate;

   f) măsurile demarate pentru prevenirea extinderii sau agravării prejudiciului adus mediului;

   g) alte informaţii considerate relevante de către operator (titular proiect).

Operatorul este obligat să:

   a) acţioneze imediat pentru a controla, izola, elimina sau, în caz contrar, pentru a gestiona poluanţii respectivi şi/sau orice alţi factori contaminanţi, în scopul limitării sau prevenirii extinderii prejudiciului asupra mediului şi a efectelor negative asupra sănătăţii umane sau agravării deteriorării serviciilor.

   b) ia măsurile reparatorii necesare,

(2) Măsurile reparatorii prevăzute la alin. (1) trebuie să fie proporţionale cu prejudiciul cauzat şi să conducă la îndepărtarea efectelor prejudiciului, luând în considerare principiul precauţiei în luarea deciziilor.

**Măsuri de realizare a proiectului**

***Protecţia calităţii apelor***

Apele uzate generate în **etapa de execuţie** a proiectului vor fi reprezentate de apele uzate rezultate la nivelul organizărilor de şantier. Acestea vor fi colectate şi evacuate periodic prin vidanjare, în baza unor contracte încheiate între antreprenori şi firme autorizate, iar acolo unde va fi posibil prin evacuare în reţele locale de canalizare sau evacuare în emisar în urma pre-epurării/epurării corespunzătoare.

**În** **etapa de funcţionare** vor exista ape uzate menajere, ape uzate provenite de la service auto, ape uzate provenite de la prepararea hranei, ape pluviale potenţial contaminate cu hidrocarburi, colectate de pe suprafaţa carosabilă (stație distribuție carburanți, parcare autotrenuri, căi de acces). Aceste tipuri de ape vor fi gestionate după cum urmează:

-Apele uzate menajere vor fi evacuate în rețeaua de canalizare menajeră a municipiului nefiind necesară tratarea acestora;

-Apele uzate provenite de la bucătărie / preparare hrană vor fi trecute printr-un separator de grăsimi/instalație separare/reținere găsimi, după care vor fi evacuate în canalizarea menajeră a municipiului;

-Apele uzate provenite de la spălătoria auto, vor fi trecute printr-un separator de hidrocarburi, după care vor fi evacuate în rețeaua de canalizare menajeră municipală;

-Apele pluviale din zona stației de distribuție carburanți, parcarea autotrenurilor, căilor de acces, halei service, vor fi trecute prin separatoare de hidrocarburi.

Vor fi amenajate pe amplasament 3 instalații/separatoare de hidrocarburi și un separator de grăsimi/instalație separare grăsimi.

### Măsuri de diminuare a impactului

Pentru protecţia apelor în perioada de construcţie şi operare, se va avea în vedere respectarea următoarelor măsuri, fără însă a se limita la acestea (măsuri suplimentare pot să apară în urma finalizării evaluării de impact precum şi a obţinerii tuturor Avizelor de gospodărirea apelor):

-Se va asigura canalizarea şi evacuarea apelor pluviale din perimetrele unde se execută lucrări pentru a evita stagnarea apelor;

-Alimentarea cu apă pentru execuţia lucrărilor, în cazul în care nu poate fi asigurată prin racordarea la reţele existente, se va realiza din surse locale, cu Avizul Administraţiei Naţionale „Apele Române”;

-Este interzisă depozitarea de materiale, deşeuri din construcţii, precum şi staţionarea utilajelor în albia cursurilor de apă, canale de desecare, irigaţii sau zone depresionare;

-Este interzisă deversarea deşeurilor de orice tip sau a resturilor de materiale în cursurile de apă permanente sau nepermanente;

-Este interzisă deversarea de ape uzate neepurate, reziduri sau deşeuri în apele de suprafaţă sau subterană;

-Se va întocmi Planul de prevenire a poluărilor accidentale şi se vor desemna responsabili cu implementarea acestuia;

-Se va evita ca lucrările de construcţii să afecteze scurgerea apelor subterane;

-Antreprenorul va reduce la minimum riscul de poluare a pânzei freatice pe perioada execuţiei lucrărilor prin implementarea următoarelor măsuri de control:

-toate generatoarele mobile şi alte echipamente statice vor fi de tipul prevăzut cu suport integrat sau vor fi amplasate într-o tavă sudată de oţel cu un volum adecvat;

-toate echipamentele mobile cum sunt pompele, excavatoarele, camioanele etc., utilizate pe şantier vor fi în stare bună şi nu vor prezenta scurgeri de uleiuri de lubrifiere şi hidraulice, tăvile de scurgere din oţel fiind amplasate sub acestea dacă nu sunt utilizate;

-în cazul scurgerilor accidentale de carburant sau substanţe chimice pe şantier, lucrările din preajma scurgerii vor fi întrerupte, sursa va fi oprită şi pământul contaminat va fi excavat şi îndepărtat de pe şantier şi transportat imediat către o locaţie de evacuare aprobată.

-antreprenorul va pune la dispoziţie grupuri sanitare adecvate şi eficiente pentru personalul şi forţa sa de muncă în locaţii adecvate de-a lungul lucrărilor. Toate toaletele vor fi ecologice şi vor fi golite regulat sau racordate la reţeaua de canalizare.

-antreprenorul va menţine toate toaletele într-o stare adecvată de funcţionare, pe întreaga durată a contractului. Dacă nu sunt conectate la reţeaua de canalizare, toaletele vor fi prevăzute cu rezervor sigilat. Nu se vor utiliza fose septice. Rezervoarele vor fi monitorizate pentru identificarea nivelului şi golite regulat.

## Protecţia aerului

**În perioada de construcţie:**

-Limitarea emisiilor de particule generate de activităţile de manevrare a maselor de pământ se va realiza prin:

-activităţi de umectare a suprafeţelor;

-acoperirea autovehiculelor transportatoare încărcate cu materiale pulverulente;

-limitarea vitezei de deplasare a vehiculelor grele pentru transportul materialelor.

-utilizarea unor echipamente şi utilaje conforme din punct de vedere tehnic cu cele mai bune tehnologii existente.

-verificări tehnice periodice ale autovehiculelor şi utilajelor folosite la realizarea lucrărilor;

-evitarea executării lucrărilor care presupun manevrarea cantităţilor de sol (decopertări/ umpluturi) în perioadele cu vânturi puternice;

-asigurarea unui management corect al materialelor utilizate în perioada de construcţie;

-oprirea motoarelor utilajelor în perioadele în care nu sunt implicate în activitate;

-eliminarea corespunzătoare a deşeurilor rezultate;

-stabilizarea zonelor de unde au fost obţinute materiale de construcţie, respectiv a zonelor unde au fost realizate lucrări de taluzare şi unde s-au amenajat depozitele de material excavat excedentar;

-amenajarea peisagistică a tuturor zonelor afectate prin lucrările de execuţie; amplasarea unor perdele de protecţie în zonele din apropierea zonelor sensibile (localităţi, arii naturale protejate, zone importante pentru vegetaţie şi faună).

**În perioada de operare,**

Pompele de distribuței carburanți și rezervoarele de stocare a benzinelor vor fi dotate cu sisteme/instalații de recuperare a compușilor organic volatili astfel încât acestea să corspundă cerințelor prevederilor Legii 264/2017 privind stabilirea cerinţelor tehnice pentru limitarea emisiilor de compuşi organici volatili (COV) rezultaţi din depozitarea benzinei şi din distribuţia acesteia de la terminale la staţiile de distribuţie a benzinei, precum şi în timpul alimentării autovehiculelor la staţiile de benzină.

**Protecţia împotriva zgomotului şi vibraţiilor**

Măsurile ce se impun pentru evitarea şi reducerea zgomotului şi vibraţiilor generate în **etapa de construcţie** vor consta în:

-Limitarea funcţionării utilajelor şi autovehiculelor la programul stabilit de lucru;

-Stabilirea rutelor/ drumurilor de acces în afara zonelor locuite (ocolirea localităţilor, pe cât posibil);

-Limitarea vitezei de deplasare a utilajelor şi autovehiculelor (cca. 40 km/ h), în mod desoebit în zonele unde accesul prin localităţi nu poate fi evitat;

-Desfăşurarea lucrărilor de construcţie la distanţe mai mici de 200 de metri faţă de zonele/ obiectivele locuite, se va face numai pe timpul zilei în intervalul orar cuprins între 6.00 şi 22.00.

În **etapa de operare** valorile nivelului de zgomot nu trebuie să depăşească limitele maxim admisibile, stabilite prin legislaţia în vigoare, respectiv Ordinul nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei și STAS 100009/1997.

**Protecţia împotriva radiaţiilor**

În cadrul activităţilor desfăşurate la execuţia proiectului, precum şi în perioada de operare, nu se vor utiliza sau vehicula substanţe cu caracter radioactiv

**Protecţia solului şi a subsolului**

Următoarele lucrări şi dotări sunt prevăzute pentru protecţia solului şi subsolului:

-rezervoarele de stocare a carburanților auto vor avea pereți dubli iar căile de acces, zona destinată parcărilor va fi impermeabile;

-terenurile ocupate temporar pentru amplasarea drumurilor şi platformelor provizorii se vor limita numai la suprafeţele necesare frontului de lucru, iar spaţiul ocupat va fi împrejmuit;

-stratul de sol vegetal îndepărtat va fi depozitat în grămezi separate şi va fi reinstalat după finalizarea lucrărilor, pentru a face posibilă reinstalarea naturală a vegetaţiei;

-în cazul unei contaminări a solului, porţiunea afectată va fi îndepărtată şi tratată/ eliminată în funcţie de tipul de contaminare; organizările de şantier vor fi dotate corespunzător cu materiale absorbante specifice pentru fiecare tip de material/ substanţă care poate cauza poluare în urma unei gestionări necorespunzătoare;

-la finalizarea lucrărilor de construcţie, terenurile afectate vor fi aduse la starea iniţială; se recomandă utilizarea solului vegetal decopertat la iniţierea lucrărilor, pentru a păstra aceleaşi calităţi structurale ale acestuia.

-se va evita poluarea solului cu uleiuri şi produse petroliere prin asigurarea funcţionării corespunzătoare a utilajelor şi efectuarea operaţiilor de întreţinere în spaţii special destinate;

-evitarea amplasării directe pe sol a materialelor de construcţie şi a deşeurilor rezultate în urma lucrărilor;

-depozitarea temporară pe amplasament a deşeurilor rezultate în urma lucrărilor, precum şi a celor de tip menajer, până la preluarea de către firme specializate în vederea eliminării finale sau valorificării, se va realiza în recipienţi corespunzători, în spaţii special amenajate;

-utilizarea de vehicule corespunzătoare din punct de vedere tehnic pentru execuţia lucrărilor, precum şi pentru transportul materialelor şi pentru preluarea şi transportul deşeurilor rezultate în urma lucrărilor de construcţie;

**Protecţia ecosistemelor terestre**

Activităţile propuse în cadrul proiectului şi a limitelor de expropriere **nu vor avea impact negativ semnificativ** asupra elementelor de biodiversitate şi nici asupra ecosistemelor terestre şi acvatice din zonele adiacente amplasamentului proiectului datorită următoarelor aspecte:

-Proiectul analizat nu se află inclus şi nici nu este situat în apropiere (la distanţă mai mică de 1 km) de situri naturale protejate de interes comunitar sau naţional.

-La sfârşitul lucrărilor de construcţie, toate suprafeţele de teren afectate temporar vor fi reabilitate, astfel încât vegetaţia caracteristică zonei să se poată reinstala pe trenurile afectate prin decopertare, călcare, tasare etc.

**Protecţia aşezărilor umane şi a altor obiective de interes public**

În **perioada de execuţie** proiectul va genera un disconfort temporar pentru locuitori, din cauza creşterii emisiilor de poluanţi atmosferici, a zgomotului şi vibraţiilor, a restricţiilor de trafic. Pentru reducerea la minim a impactului asupra mediului social, în etapa de execuţie se vor lua următoarele măsuri:

-Informarea cetăţenilor din zonă cu privire la programul lucrărilor;

-Curăţarea zilnică a căilor de acces în vecinătatea zonelor de lucru şi întreţinerea acestor drumuri;

-Protecţia şi semnalizarea zonelor de lucru, cu marcaje clare privind limita de siguranţă în perimetrul lucrărilor;

-Interzicerea accesului în zonele de lucru pentru persoanele neautorizate;

-Utilizarea de vehicule, echipamente şi utilaje noi, conforme din punct de vedere tehnic cu cele mai bune tehnologii existente.

## Gospodărirea deşeurilor generate pe amplasament

**Deşeuri menajere**: se vor realiza spaţii special amenajate prevăzute cu containere tip pubele, etichetate cu codul şi denumirea deşeului. Periodic vor fi ridicate de către operatori autorizaţi şi transportate la depozitele de deşeuri sau la staţiile de transfer ale localităţilor. Se vor păstra evidenţe privind cantităţile eliminate în conformitate cu prevederile H.G. nr. 349/2005 privind depozitarea deşeurilor, cu modificările şi completările ulterioare;

**Amestecuri metalice**: se va realiza colectare selectivă în spaţii special amenajate prevăzute cu containere, etichetate cu codul şi denumirea deşeului corespunzător. Periodic vor fi ridicate de către operatori autorizaţi şi transportate în vederea valorificării. Se vor păstra evidenţe cu cantităţile valorificate în conformitate cu prevederile Legii nr. 211/2011 privind regimul deşeurilor cu modificările şi completările ulterioare;

**Hârtie şi deşeuri specifice activităţii de birou**: vor fi colectate şi depozitate separat în spaţii special amenajate, etichetate cu codul şi denumirea deşeului corespunzător, în vederea valorificării prin operatori autorizaţi. Se vor păstra evidenţe cu cantităţile valorificate în conformitate cu prevederile Legii nr. 211/2011 privind regimul deşeurilor cu modificările şi completările ulterioare;

**Deşeuri de ambalaje fără conţinut de substanţe periculoase**: vor fi colectate şi depozitate selectiv, etichetate cu codul şi denumirea deşeului corespunzător, în vederea transportăii la instalaţiile de valorificare prin operatori autorizaţi. Se vor păstra evidenţe cu cantităţile valorificate în conformitate cu prevederile Legii nr. 211/2011 privind regimul deşeurilor cu modificările şi completările ulterioare;

**Ambalaje cu conţinut de substanţe periculoase**: vor fi colectate şi depozitate temporar în spaţii special amenajate, etichetate cu codul şi denumirea deşeului corespunzător, prevăzute cu platforme betonate. Acestea vor fi transportate în vederea valorificării prin operatori autorizaţi sau vor fi returnate furnizorilor. Se vor păstra evidenţe cu cantităţile valorificate în conformitate cu prevederile Legii nr. 211/2011 privind regimul deşeurilor cu modificările şi completările ulterioare;

**Materiale absorbante contaminate cu ulei**: vor fi colectate în saci etanşi şi depozitate în spaţii special amenajate, etichetate cu codul şi denumirea deşeului corespunzător. Acestea vor fi predate operatorilor autorizaţi în vederea eliminării. Se vor păstra evidenţe cu cantităţile valorificate în conformitate cu prevederile Legii nr. 211/2011 privind regimul deşeurilor cu modificările şi completările ulterioare;

**Uleiuri uzate provenite de la utilajele de construcţie**: vor fi colectate în recipienţi închişi, etichetaţi, depozitate într-o incintă închisă prevăzută cu platformă betonată. Vor fi predate către unităţi autorizate in vederea colectării şi valorificării. Se vor ţine evidenţe cu cantităţile predate spre valorificare în conformitate cu prevederile HG nr. 235/2007 privind gestionarea uleiurilor uzate. Se vor respecta prevederile HG nr. 235/2007 privind gestionarea uleiurilor uzate.

**Deşeurile de materiale de construcţie**: vor fi colectate in containere etichetate cu codul şi denumirea deşeului corespunzător şi vor fi valorificate şi eliminate prin societăţi autorizate. Pot fi folosite pentru:

-valorificare locală în pavimentul drumurilor de exploatare;

-depunere în gropile de împrumut ajunse la cota finală de exploatare;

-utilizarea ca material de acoperire intermediară în cadrul depozitelor de deşeuri utilizate in zonă. Se vor pastra evidenţe cu cantităţile valorificate în conformitate cu prevederile Legii nr. 211/2011 privind regimul deşeurilor cu modificările şi completările ulterioare.

**Deşeuri de la sudură**: vor fi colectate în pubele acoperite, etichetate cu codul şi denumirea deşeului corespunzător şi amplasate în spaţii special amenajate de unde vor fi preluate de către operatori autorizaţi în vederea eliminării. Se vor pastra evidenţe cu cantităţile valorificate în conformitate cu prevederile Legii nr. 211/2011 privind regimul deşeurilor cu modificările şi completările ulterioare.

**Deşeuri de la vopsea cu conţinut de solvenţi organici sau ale substanţe periculoase**: vor fi colectate separat în recipienţi adecvaţi şi stocate temporar în spaţii special amenajate şi ridicate şi transportate prin operatori autorizaţi la instalaţii de eliminare reglementate. Se vor păstra evidenţe cu cantităţile valorificate în conformitate cu prevederile Legii nr. 211/2011 privind regimul deşeurilor cu modificările şi completările ulterioare.

**Anvelope scoase din uz**: se vor colecta şi stoca temporar în spaţii special amenajate,etichetate cu codul şi denumirea deşeului corespunzător,prevăzute cu platforme betonate. Acestea vor fi predate operatorilor economici autorizaţi pentru valorificare. predate în conformitate cu prevederile Legii nr. 211/2011 privind regimul deşeurilor cu modificările şi completările ulterioare. Se vor respecta prevederile HG nr. 170/2004 privind gestionarea anvelopelor uzate cu modificările şi completările ulterioare;

**Acumulatori uzaţi**: deşeurile de baterii şi acumulatori uzaţi care prezintă deteriorări ale carcaselor sau pierderi de electrolit vor fi colectate separat în containere speciale şi vor fi predate operatorilor economici autorizaţi pentru tratare/reciclare.Bateriile şi acumulatorii uzaţi vor fi predate la schimb pentru valorificare, în momentul achiziţionării celor noi,operatorilor economici care le comercializează;

**Pământ şi pietre**: se vor depozita temporar în grămezi pe suprafeţe special destinate şi va fi reutilizat pe alte amplasamente sau se va utiliza ca material inert la depozitele de deşeuri autorizate. Se vor păstra evidenţe cu cantităţile predate în conformitate cu prevederile Legii nr. 211/2011privind regimul deşeurilor cu modificările şi completările ulterioare şi în conformitate cu prevederile H.G nr.349/2005 privind depozitarea deşeurilor, cu modificările şi completările ulterioare.

**Nămoluri de la preepurarea apelor pluviale potenţial contaminate cu hidrocarburi**: se vor colecta şi transporta prin operatori autorizaţi în vederea eliminării. Se vor păstra evidenţe privind cantităţile transportate.

**Titularul proiectului/activităţii este obligat să respecte în integralitate prevederile următoarelor acte normative:**

-Ordinul 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private;

-OUG 195/2005 privind protecţia mediului, modificată;

-O.U.G 68/2007 privind răspunderea de mediu cu referire la prevenirea si repararea prejudiciului asupra mediului cu modificările şi compeltările ulterioare;

-Legea Apelor 107/1996 cu modificările şi completările ulterioare;

-HG nr. 352/2005 privind modificarea şi completarea HG nr.188/2002 pentru aprobarea unor norme privind condiţiile de descărcare în mediul acvatic a apelor uzate;

-Ordinul 119/2014 pentru aprobarea Normelor de igienă şi sănătate publică privind mediul de viaţă al populaţiei;

-O.M 462/1993 condiţii tehnice privind protecţia atmosferei şi norme metodologice privind determinarea emisiilor de poluanţi produşi de surse staţionare;

-Legea 264/2017 privind stabilirea cerinţelor tehnice pentru limitarea emisiilor de compuşi organici volatili (COV) rezultaţi din depozitarea benzinei şi din distribuţia acesteia de la terminale la staţiile de distribuţie a benzinei, precum şi în timpul alimentării autovehiculelor la staţiile de benzină;

-Legea 211/2011 privind regimul deşeurilor

-H.G 856/2002 privind evidenţa gestiunii deşeurilor

-H.G 1061/2008 privind transportul deşeurilor periculoase şi nepericuloase pe teritoriul României cu modificările şi completările ulterioare

-H.G 249/2015 privind modalitatea de gestionare a ambalajelor şi a deşeurilor de ambalaje; **precum şi alte acte normative care reglementează proiectul.**

**Documentaţia conţine**:

-Notificare înregistrată la APM Arad cu Nr. 3390/R/12420/17.08.2018;

-Certificat de urbanism Nr. 1538/27.07.2017 eliberat de Primăria municipiului Arad;

-Chitanţa Nr. 30011/17.08.2017 eliberată de APM Arad;

-Plan încadrare în zonă, planuri de situaţie; planșă echipă edilitare, situație propusă;

-Certificat de înregistrare cod unic 33238832 eliberat de ORC Arad

-Decizia etapei de evaluare inițială Nr. 12736/23.08.2017 eliberată de APM Arad;

-Memoriu de prezentare întocmit conform criteriilor din Ord. 135/2010 anexa 5;

-Chitanţa Nr. 30129/29.08.2017 eliberată de APM Arad;

-Aviz de amplasament Nr. 193054979/25.08.2017 eliberat de Enel Distribuție Banat;

-Punct de vedere Nr. 74317/T6/11.12.2017 eliberat de PMA - Direcția Tehnică;

-Aviz de securitate la Incendiu Nr. 330/18/SU-AR/27.06.2018 eliberat de ISU Arad;

-Aviz tehnic COV Nr. 158/08.06.2018 eeliberat de SC COV INSPECT SRL;

-Notificare Nr. 547/30.05.2018 eliberată de Direcţia de Sănătate Publică Arad;

-Punct de vedere Nr. 8713/16.05.2018 eliberat de Compania de Apă Arad S.A;

**Informarea pulicului s-a realizat astfel**:

-Glasul Aradului din data de 05.09.2017 privind solicitarea acordului de mediu;

-Anunţ privind solicitarea acordului de mediu postat pe site-ul APM Arad - 04.09.2017;

- Glasul Aradului din 16.07.2018 privind decizia etapei de încadrare

-Anunţ postat pe site-ul APM Arad 13.07.2018 privind decizia etapei de încadrare.

**Alte măsuri**

***Solicitarea și obținerea, însuşirea şi respectarea tuturor punctelor de vedere/avizelor/actelor administrative/de reglementare, respectiv a documentaţiilor care au stat la baza emiterii acestora eliberate de autorităţile competente potrivit prevederilor legale, solicitate conform certificatului de urbanism***. **(În cazul în care acestea conțin prevederi contrare cu prevederile prezentului act administrativ se va notifica în scris Agenția pentru Protecția Mediului Arad-competentă);**

***Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.***

***În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări. Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).***

***Nerespectarea prevederilor prezentului act atrage suspendarea şi anularea acestuia, după caz. Prezentul acord nu exonerează de răspundere proiectantul şi constructorul in cazul producerii unor accidente în timpul execuţiei lucrărilor.***

***La finalizarea lucrărilor şi înainte de punerea în funcţiune se va anunţa APM Arad pentru întocmirea Procesului verbal de verificare a condiţiilor impuse prin prezentul act administrativ. Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).***

***Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.***

DIRECTOR EXECUTIV,

**Dana Monica DĂNOIU**

**Şef Serviciu A.A.A**

**Adina ORĂȘAN**

Întocmit,

**Claudiu Bociort**